als_Latn dik_Latn sag_Latn
Demokracia Plus (D+) dhe Çohu! kanë publikuar të premten pjesën e dytë të të dhënave për tetë ditë, për periudhën 31 maj-7 qershor 2017 nga procesi i monitorimit të kostos së fushatës zgjedhore, sipas së cilës koalicioni PDK-AAK-Nisma janë shpenzuesit më të mëdhenj gjatë kësaj fushate me 338,140 euro.
D+ dhe Çohu!, dy organizatat e vetme të cilat monitorojnë shpenzimet e fushatës zgjedhore në Kosovë, për këtë koalicion kanë identifikuar shpenzimet në vlerë tregu prej 116,560.00 euro në transmetimin e reklamave dhe spoteve elektorale, 104,000.00 euro në xhirimin dhe transmetimin e tubimeve zgjedhore, 57,410.00 euro në xhirimin e video spoteve zgjedhore, 52,000.00 euro në reklama ne portale, 8,170.00 euro në reklama në gazeta ditore.
Koalicioni LDK, AKR, Alternativa kanë shpenzuar 70,850.00 euro në transmetimin e reklamave dhe spoteve elektorale, 80,000.00 euro në xhirimin dhe transmetimin e tubimeve zgjedhore, 64,130.00 euro në xhirimin i video spoteve zgjedhore, 44,100.00 euro në reklama në portale dhe 10,360.00 euro në reklama në gazeta ditore, që në total i bjen të jetë 269,440.00 euro.
Lëvizja Vetëvendosje, e cila në zgjedhjet e 11 qershorit do të garojë e vetme, ka shpenzuar 12,638.00 euro në transmetimin e reklamave dhe spoteve elektorale, 60,000.00 euro në xhirimin dhe transmetimin e tubimeve zgjedhore, 4,150.00 euro në xhirimin e video spoteve zgjedhore, 6,325.00 euro në reklama në portale dhe 1,300.00 euro në reklama në gazeta ditore, që në total kap shumën 84,413.00 euro
Të gjitha çmimet janë llogaritur në bazë të çmimeve aktuale të tregut dhe ofertave të këtyre operatorëve medial. Edhe shërbimet eventuale të ofruara pa pagesë apo si shërbime në natyrë është obligim ligjor që të raportohet, pasi e njëjta mund të kthehet në favore të ndryshme nga partitë politike pas zgjedhjeve.
Në vazhdim të këtij monitorimi D+ dhe Çohu! Bëjnë të ditur se do të dalin me të dhëna të shpenzimeve të subjekteve politike nga terreni duke përfshirë shpenzimet e tubimeve dhe materialeve zgjedhore propaganduese, si dhe shpenzimet në mediat e tjera, përfshirë edhe ato lokale.
Ndryshe, kjo iniciativë është mbështetur nga Fondacioni Kosovar për Shoqëri të Hapur (KFOS).
als_Latn als_Latn als_Latn als_Latn als_Latn als_Latn als_Latn